# Claire Delbos

Clara Delbos (París, 2 de novembre de 1906 - Alts del Sena, 22 d'abril de 1959) és una violinista i compositora francesa.

## Biografia

Nascuda a París, era filla de Victor Delbos, professor a la Sorbonne i d'una violinista i compositora experimentada. Encara que coneguda després del seu casament sota el nom de Claire o Claire-Louise, va ser batejada com a Louise Justine Delbos. Va ser alumna de la Schola Cantorum de París, a continuació va estudiar violí i composició al Conservatori de música i de declamació a París.
Es va casar amb Olivier Messiaen el juny de 1932. Durant aquest estiu els Messiaen es van traslladar a un pis al 77 del carrer des Plantes, sobre la Rive Gauche, a París. Aquest va ser el seu domicili durant els sis anys següents, així com el lloc de trobades musicals ocasionals entre amics i el lloc on van conèixer André Jolivet, per exemple. Delbos va compondre diverses obres per a orgue, entre les quals Paraphrase sur le jugement dernier i L'offrande à Marie.
Igual que el seu marit compongué un cert nombre d'obres dedicades a Claire Delbos –Tema i variacions per a violí i piano com a present de casament, Fantasia i Poemes per a Mi (el sobrenom afectuós donat per Messiaen a Claire Delbos) per a soprano i piano–, ella també va compondre per al seu marit. Així, va escriure diverses peces d’orgue i també va musicar diversos poemes escrits per Cecil Sauvage, la mare de Messiaenː L'Âme en Bourgeon.
L'any 1937 va néixer el seu fill Pascal i es traslladà amb la seva família al número 13 del carrer de la Ville du Danube. Cap a la fi de la Segona Guerra Mundial, Delbos es va sotmetre a una operació quirúrgica després de la qual va començar a sofrir pèrdues de memòria. Va entrar en un hospital psiquiàtric, on ja va romandre, amb una salut cada cop més fràgil, fins a la mort l'any 1959.

## Obres
### Cants per a veu i piano

* Primevère (1935) (cinc cants sobre poemes de Cécile Sauvage):
** Le long de mes genoux
** J'ai peur d'être laide
** Mais je suis belle d'être aimée
** Je suis née à l'amour
** Dans ma robe à bouquets bleus
* L'âme en bourgeon (1937) (vuit cants sobre poemes de Cécile Sauvage sobre el naixement del seu fill Olivier):
** Dors
** Mon cœur revient à son printemps
** Je suis là
** Te voilà hors de l'alvéole
** Je savais que ce serait toi
** Maintenant il est né
** Te voilà mon petit amant
** Ai-je pu t'appeler de l'ombre
* Tres aspectes de la mort (tocat per primera vegada l'any 1947):
** Sans espérance (Cécile Sauvage)
** Lamentation et terreur (Llibre de Job)
* Vers elle, avec confiance (R. de Obaldia)

### Altres cants

* Salm 141, per a soprano, cor de dones, quatre ones Martenots i piano.

### Orgue

* Deux pièces (1935)
** L'homme né de la femme vit peu de jours
** La Vierge berce l'enfant
* Paraphrase sur le jugement dernier (1939)
* L'offrande à Marie (1943)
** Voici la servante du Seigneur
** Vierge digne de louanges
** Mère des pauvres
** Mère toute-joyeuse
** Debout, la Mère des douleurs
** Secours des Chrétiens, reine de la paix
* Parce, Domine 'Pardonnez, Seigneur, à votre peuple', pour le temps de Carême (1952)

## Referències

* 1 2 3 Hill, Peter; Simeone, Nigel. Messiaen (en anglès). Yale University Press, 2005. ISBN 978-0-300-10907-8.
* ↑ Predota, Georg «The Tragic Love Triangle of Olivier Messiaen» (en anglès). Interlude, 20-09-2017.
* 1 2 3 Simeone, Nigel. «Delbos [Messiaen, Claire]» (en anglès). Grove Music Online. Oxford Music Online. [Consulta: 13 octubre 2021].
* 1 2 3 Dingle, Christopher; Dingle, Christopher Philip. The Life of Messiaen (en anglès). Cambridge University Press, 2007-03-22. ISBN 978-0-521-63220-1.
* ↑ Paul Festa, Notes on the newly published score of Olivier Messiaen's Fantaisie for violin and piano (1933).
* ↑ «Andrew Shenton, Program notes from the 2008 Olivier Messiaen Music Festival». Arxivat de l'original el 2012-02-22. [Consulta: 13 octubre 2021].
* ↑ «L' ame en bourgeon: huit mélodies avec accompagnement» (en anglès). WorldCat, 1937. [Consulta: 13 octubre 2021].